Fødevareproduktionen kan øges. Det har vi brug for i Danmark. Det har verden brug for. Lad os komme i gang, skriver Peter Bohsen Jensen.
Af Peter Bohsen Jensen, Bygaden 25, Rårup, 7130 Juelsminde, bestyrelsesmedlem i Bæredygtigt Landbrug
Danske landmænd kan producere mere mad. Hvis vi får muligheden.
Og der er behov for det. Ifølge FN vil 1,7 milliarder mennesker i verden komme til at sulte i 2023. En krise i den globale forsyning af fødevarer er dermed både stor og nærværende.
Det vil nok ikke ramme os i Danmark. Skal vi så tænke: Åh, hvor dejligt, vi behøver ikke tænke på andre end os selv? Vel vidende at fødevaremangel blandt andet vil ramme mange afrikanske lande som for eksempel Ægypten, der normalt forsynes fra Ukraine og Rusland.